PATVIRTINTA

 Kėdainių lopšelio-darželio „Vyturėlis“

 direktoriaus

 2023 m. gegužės 22 d. įsakymu V-57

**KĖDAINIŲ LOPŠELIO-DARŽELIO „VYTURĖLIS“**

**MENINIO UGDYMO MOKYTOJO**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. 1. Kėdainių lopšelio-darželio „Vyturėlis“ (toliau – Įstaiga) meninio ugdymo mokytojo pareigybė, kodas 233024, yra priskiriama specialistų pareigybių, kurioms būtinas ne žemesnis kaip aukštasis išsilavinimas, grupei.

2. Pareigybės lygis: A2.

3. Pareigybės paskirtis: planuoti ir organizuoti ikimokyklinio ir priešmokyklinio amžiaus vaikų meninį ugdymą.

4. Meninio ugdymo mokytojas pavaldus Kėdainių lopšelio-darželio direktoriaus pavaduotojui ugdymui.

**II SKYRIUS**

**SPECIALŪS REIKALAVIMAI MENINIO UGDYMO PEDAGOGUI**

5. Meninio ugdymo pedagogas turi atitikti šiuos specialiuosius kvalifikacinius reikalavimus:

5.1. turėti ne žemesnį kaip aukštesnįjį ar specialųjį vidurinį išsilavinimą, įgytą iki 1995 metų) išsilavinimą ir įgijus muzikos, dailės mokytojo kvalifikaciją;

5.2. turi būti išklausęs ne mažiau kaip 40 valandų (1,5 studijų kreditų) ikimokyklinio ir (ar) priešmokyklinio ugdymo metodikos kursų;

5.3. būti išklausęs profesijai ar veiklos sričiai privalomus mokymus teisės aktų nustatyta tvarka ir turėti tai patvirtinančius dokumentus;

5.4. turėti gerus grojimo bent vienu muzikos instrumentu, dailės įgūdžius;

5.5. gebėti naudotis informacinėmis technologijomis;

5.6. gebėti savarankiškai planuoti, rengti ataskaitas, bendrauti ir bendradarbiauti, sklandžiai ir argumentuotai dėstyti mintis žodžiu ir raštu.

**III SKYRIUS**

**MENINIO UGDYMO PEDAGOGO FUNKCIJOS**

6. Meninio ugdymo pedagogo funkcijos:

6.1. organizuoti ir vykdyti vaikų meninį ugdymą, vadovaujantis Kėdainių lopšelio-darželio „Vyturėlis“ Ikimokyklinio ugdymo programa ir Priešmokyklinio ugdymo bendrąja programa.

6.2. planuoti meninę veiklą, derinti ją su grupės metų veiklos planu ir savaitės planu;

6.3. ugdyti ir/ ar dalyvauti vaikų ugdymo (si) procese, integruoti muzikinį, meninį ugdymą į ugdymo procesą, taikyti tradicines ir naujausias meninio ugdymo metodikas, derinti jas su programų reikalavimais;

6.4. prireikus dalyvauti rengiant individualias vaikų ugdymo(-si) programas. Sudaryti individualias meninio ugdymo programas gabiems vaikams. Meninio ugdymo metodus ir priemones pritaikyti specialiųjų ugdymosi poreikių turintiems vaikams.;

6.5. kurti ugdomąją aplinką, parinkti vaiko amžių ir galimybes atitinkančias meninio ugdymo priemones;

6.6.bendradarbiauti su lopšelio-darželio pedagogais, vadovais, rengti ir analizuoti kūrybinius projektus, padėti ikimokyklinio ugdymo auklėtojams ir priešmokyklinio ugdymo pedagogams sudaryti pramogų, švenčių, šventinių rytmečių ir kitų renginių scenarijus;

6.7. sistemingai fiksuoti vaikų daromą pažangą, apie vaikų pasiekimus informuoti tėvus (globėjus);

6.8. teikti informaciją, pagal kompetenciją konsultuoti tėvus (globėjus), kitus lopšelyjedarželyje dirbančius specialistus ikimokyklinio ir priešmokyklinio amžiaus vaikų meninio ugdymo klausimais;

6.9. ruošti vaikus ir dalyvauti įvairiuose konkursuose, šventėse, koncertuose, parodose įstaigoje, mieste, respublikoje;

6.10. informuoti lopšelio-darželio administraciją apie vaiko socialines ar sveikatos problemas, pastebėtą ar įtariamą vaiko teisių pažeidimą;

6.11. inicijuoti ir/ar dalyvauti bendruose įstaigos renginiuose, projektuose ir kitose veiklose;

6.12. puoselėti lopšelio-darželio aplinką, rūpintis lopšelio-darželio įvaizdžio formavimu ir kultūros puoselėjimu;

6.13. rūpintis lopšelyje-darželyje vykstančių šventinių renginių organizavimu, lopšelio-darželio erdvių puošimu, dalyvauti gaminant kostiumus ir kitus švenčių bei pramogų atributus;

6.14. rūpintis lopšelio-darželio personalo meninės kultūros puoselėjimu, telkti bendruomenę bendriems renginiams;

6.15. tvarkyti savo pedagoginės veiklos dokumentus;

6.16. vykdyti lopšelio-darželio direktoriaus teisėtus vienkartinio pobūdžio pavedimus.

**IV SKYRIUS**

**VAIKŲ SAUGUMO UŽTIKRINIMAS**

7. Meninio ugdymo pedagogas, įtaręs ar pastebėjęs žodines, fizines, socialines patyčias, smurtą:

7.1. nedelsdamas įsikiša ir nutraukia bet kokius tokį įtarimą keliančius veiksmus;

7.2. primena vaikui, kuris tyčiojasi, smurtauja ar yra įtariamas tyčiojimusi, lopšelio-darželio nuostatas ir vaikų elgesio taisykles;

7.3. tiesiogiai informuoja patyrusio patyčias, smurtą vaiko grupės auklėtoją ir (ar) direktoriaus pavaduotoją ugdymui apie įtariamas ar įvykusias patyčias;

7.4. esant grėsmei vaiko sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar lopšelio-darželio darbuotojus, direktorių) ir/ar institucijas (pvz.: policiją, greitąją pagalbą ir kt.).

8. Meninio ugdymo pedagogas, įtaręs ar pastebėjęs patyčias kibernetinėje erdvėje arba gavęs apie jas pranešimą:

8.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

8.2. įvertina grėsmę vaikui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar lopšelio-darželio darbuotojus, direktorių) ar institucijas (policiją);

8.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

8.4. tiesiogiai informuoja patyčias patyrusio vaiko grupės auklėtoją ir (ar) direktoriaus pavaduotoją ugdymui apie patyčias kibernetinėje erdvėje ir pateikia įrodymus (išsaugotą informaciją);

8.5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**V SKYRIUS**

**MENINIO UGDYMO PEDAGOGO ATSAKOMYBĖ**

9. Meninio ugdymo pedagogas atsako:

9.1. už lopšelio-darželio nuostatuose, darbo tvarkos taisyklėse, pareigybės aprašyme numatytų funkcijų kokybišką vykdymą;

9.2. už kokybišką muzikinį, meninį ugdymą, tradicijų ir kultūros vertybių puoselėjimą;

9.3. už konfidencialumo principo laikymąsi, neviešinti informacijos su sijusios su asmens duomenimis, su kuria susipažino vykdydamas savo pareigas;

9.4. už vaikų saugumą užsiėmimų metu, neformaliojo ugdymo bei lopšelio-darželio organizuojamų renginių metu;

10. Meninio ugdymo pedagogas už savo pareigų nevykdymą ar netinkamą vykdymą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku:

\_\_\_\_\_\_\_\_\_\_\_\_\_\_\_\_\_\_\_\_

 (parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_

 (data)